KASSZANDRA

„A király nem hitt a kincstárnok szavainak”

Kasszandra szépséges trójai hercegnő volt. Apollón isten szemet vetett rá, és el akarta csábítani. Kasszandra szerelméért cserébe azt kérte az istentől, hogy ajándékozza neki a jóslás képességét. Azonban miután megkapta, elutasította Apollón szerelmét. A feldühített isten büntetésül azt rótta ki a hercegnőre, hogy jóslataiban soha ne higgyen senki, és emiatt szenvedjen egész életében.

A kutatók, akik különféle súlyos problémákra hívják fel a figyelmet (pl. éghajlatváltozás, fogyatkozó nyersanyag és energiaforrások, sivatagosodás, ivóvízhiány, ózonréteg pusztulása, túlfogyasztás, túlnépesedés) gyakran kerülnek Kasszandra szerepébe.

Te mit tennél a helyükben? Mit tettél volna a mesebeli kincstárnok helyében? Hogyan lehet az emberekkel elhitetni/ megérteni, hogy nagy baj van / lesz?

Gondolkozz kicsiben! Mit tennél, ha a közösséget érintő kisebb problémáról csak te tudnál? Hogyan érnéd el, hogy hallgassanak rád?